CELEX: C2006/060/77
Language: sl
Date: 2006-03-11 00:00:00
Title: Zadeva T-416/05: Tožba, vložena  25. novembra 2005  — Olimpiakes Aerogrammes A.E. proti Komisiji

11.3.2006   
            
            
               SL
            
            
               Uradni list Evropske unije
            
            
               C 60/39
            
         Tožba, vložena 25. novembra 2005 — Olimpiakes Aerogrammes A.E. proti Komisiji
   (Zadeva T-416/05)
   (2006/C 60/77)
   Jezik postopka: grščina
   Stranke
   
      Tožeča stranka: OLIMPIAKES AEROGRAMMES A.E. (Atene, Grčija) (Zastopnik: B. Christianos)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razglasitev ničnosti člena 1(1) in (4) ter člena 2 Odločbe Komisije C 11/2004 v delu, ki se nanaša na tožečo stranko;
            
         
               —
            
            
               Naložitev plačila stroškov Komisiji.
            
         Tožbeni razlogi in bistvene trditve
   V okviru privatizacije grškega državnega letalskega podjetja „Olimpiaki Aeroporia“ je bila ustanovljena tožeča stranka, ki je nova družba za opravljanje dejavnosti letenja, družba „Olimpiaki Aeroporia — Ypiresies A. E.“ (OA), kot se sedaj imenuje prejšnja družba, pa je zadržala vse druge dejavnosti, predvsem storitve na tleh, vzdrževanje in popravilo letal. Z izpodbijano odločbo je Komisija ugotovila, da so državne pomoči, ki jih je Grčija dodelila tožeči stranki in družbi OA, nezdružljive s Pogodbo, zlasti iz naslednjih razlogov:
   ker tožeča stranka na škodo Helenske republike in družbe OA za podnajem letal plačuje nižjo najemnino, kot znaša glavni finančni leasing,
   
               —
            
            
               ker je bilo premoženje tožeče stranke ob njeni ustanovitvi precenjeno,
            
         
               —
            
            
               ker je Helenska republika do družbe OA nenehno strpna glede dolgov iz naslova davkov in prispevkov za socialno varnost.
            
         
               —
            
            
               S tožbo tožeča stranka izpodbija predvsem del odločbe, ki se nanaša na najemnine, ki jih plačuje za letala. Zatrjuje, da ne prejema nobene državne pomoči in da je zato z izpodbijano odločbo kršen člen 87(1) ES. Po mnenju tožeče stranke Komisija ni analizirala odločitve družbe OA, da odda letala v podnajem na podlagi merila zasebnega subjekta, niti ni preučila, ali je bila tožeča stranka deležna prednosti, ki je pod tržnimi pogoji ne bi bila deležna, in je med drugi njena presoja očitno napačna, ker je primerjala najemnine, ki jih plačuje tožeča stranka, z najemninami, ki jih plačuje OA za glavni najem, in ne z najemninami, ki bi jih tožeča stranka morala plačevati nekemu drugemu najemodajalcu.
            
         Tožeča stranka navaja enake trditve tudi v zvezi z delom izpodbijane odločbe, ki se nanaša na letala, ki jih ima na leasing. Zlasti glede tega se tožeča stranka med drugim ponovno sklicuje na očitno napako pri presoji, ker je Komisija zmotno ugotovila, da je tožeča stranka sklenila leasing pogodbe, medtem ko je sklenila, kot trdi, samo pogodbe o operativnem najemu.
   Tožeča stranka se sklicuje tudi na pomanjkljivost obrazložitve glede vseh omenjenih ugotovitev Komisije.
   V zvezi z delom odločbe, v katerem je ugotovljeno, da je tožeča stranka pravna naslednica družbe OA, se tožeča stranka sklicuje na to, da je presoja Komisije očitno napačna, ker naj ne bi upoštevala dejstva, da se je dejavnost družbe OA nadaljevala, da družbi nista v razmerju odvisnosti in da je postopek privatizacije v teku. Tožeča stranka se sklicuje tudi na pomanjkljivost obrazložitve, ker naj Komisija ne bi obravnavala merila gospodarnosti operacije, ki je, kot navaja tožeča stranka, narekovala odcepitev dejavnosti letenja od družbe OA, ustanovitev nove družbe in nato njeno prodajo zasebnikom.
   V zvezi z ugotovitvijo v izpodbijani odločbi glede „nenehne strpnosti“ Grčije do družbe OA se tožeča stranka sklicuje na kršitev prava Skupnosti glede pojma državne pomoči, ker naj Komisija ne bi preučila ravnanja Grčije glede na merilo zasebnega upnika. Poleg tega se sklicuje na pomanjkljivost obrazložitve in na kršitev načela sorazmernosti, ker izpodbijana odločba tožeči strani nalaga vračilo vseh prejetih nezakonitih pomoči do odcepitve, kljub temu, da bi se taki zneski nanašali na vse dejavnosti prejšnje družbe, ki jih sedaj večinoma opravlja družba OA, tožeča stranka pa opravlja samo storitev letalskega prevoza.